V čem je težava in zakaj je to težava na ravni EU?

C.Ponudniki storitev gostovanja v okviru veleprodajnega gostovanja včasih stežka pridobijo dostop do zahtevanih omrežij. Ker pri klicih na storitve z dodano vrednostjo ni dovolj preglednosti, ponudniki gostovanja ne morejo prepoznati ustreznih številskih območij, kar lahko povzroči nepričakovane stroške. Zdajšnja pravila EU o gostovanju morda ne bodo dovolj primerna, da bi omogočila inovacije ter obravnavala tehnološke in poslovne spremembe.

B.Potrošniki ne vedo vedno, kakšno raven storitev lahko pričakujejo (kakovost storitve) ali kako se zaračunajo klici za storitve z dodano vrednostjo med gostovanjem (višji stroški). Kakovost nudene storitve je včasih nižja kot doma, četudi je na voljo enakovredna raven. Brezplačen dostop do služb za pomoč v sili z alternativnimi sredstvi in zagotavljanje informacij o lokaciji kličočega nista vedno zagotovljena, zlasti za končne uporabnike invalide.

Komisija je v poročilu o pregledu iz leta 2019 opredelila težave, ki naj bi jih ta pobuda obravnavala. Analiza temelji na širokem naboru podatkov in povratnih informacij deležnikov, ki so bili uporabljeni pri oceni, kako se je ta uredba izvajala in kako deluje trg gostovanja v skladu z obstoječimi pravili EU o gostovanju. V nadaljevanju so povzete glavne težave.

Uredba (EU) št. 531/2012 preneha veljati 30. junija 2022. Brez podaljšanja pravil o gostovanju lahko potrošniki in podjetja izgubijo koristi gostovanja kot doma (v nadaljnjem besedilu: RLAH), dodatne ovire pa bi lahko omejile nemoteno uporabo mobilnih storitev in inovativnih aplikacij med potovanjem na enotnem trgu EU/EGP. Skoraj 170 milijonov evropskih uporabnikov gostovanja trenutno uživa RLAH in koristi, ki jih prinaša, da med potovanjem v EU/EGP ostanejo povezani kot doma.

C) spodbujati inovacije, zagotoviti veleprodajni dostop za gostovanje do zahtevanih omrežnih tehnologij in operaterjem pomagati pri preprečevanju izgub, povezanih s storitvami z dodano vrednostjo. Namen pobude je tudi poenostaviti stvari in zmanjšati breme za operaterje in druge deležnike.

B) zagotoviti resnično izkušnjo RLAH za uporabnike gostovanja in končne uporabnike navdati z zaupanjem, da lahko brez pomislekov ostanejo povezani med potovanjem znotraj EU. Potrošniki in poslovni končni uporabniki bi morali biti deležni enake kakovosti storitev med gostovanjem kot doma, imeti možnost uporabe inovativnih storitev in korist od večje preglednosti, da bi se izognili nepričakovano visokim računom zaradi uporabe storitev z dodano vrednostjo. Enakovreden dostop do služb za pomoč v sili za vse bi bilo treba zagotoviti na enak način kot doma;

A) zagotoviti, da je RLAH vzdržen za operaterje in da lahko pokrijejo stroške zagotavljanja storitev gostovanja na veleprodajni ravni, pri čemer se ohranjajo spodbude za naložbe v obiskana omrežja in preprečuje izkrivljanje domače konkurence na obiskanih trgih.

Ugotovitve iz poročila Komisije o pregledu iz leta 2019 in ugotovitve Organa evropskih regulatorjev za elektronske komunikacije (BEREC) potrjujejo, da je odprava maloprodajnih cen gostovanja v EGP znatno prispevala k dokončanju enotnega trga. Koristi RLAH so bili deležni tudi končni uporabniki, pri čemer se je obseg od junija 2017 znatno povečal. Poročilo zaključuje, da se kljub znakom določene konkurenčne dinamike na maloprodajnih in veleprodajnih trgih gostovanja osnovni konkurenčni pogoji niso spremenili do te mere, da bi lahko ukinili malo- ali veleprodajno reguliranje trga gostovanja, prav tako pa ni verjetno, da bi se to zgodilo v bližnji prihodnosti. Dodana vrednost je v omogočanju vzdržnega in resničnega RLAH za končne uporabnike prek veleprodajnih cenovnih kapic na ravni EU, kar lahko zagotovi le instrument EU.

Deležniki imajo različna stališča o ravni cenovnih kapic, zahtev glede kakovosti storitev in dostopa do služb za pomoč v sili. Veliki omrežni operaterji z dohodnim prometom (in zlasti skupine na ravni Unije) se nagibajo k ohranjanju veleprodajnih cenovnih kapic na sedanji ravni. Po drugi strani se zdi, da majhni omrežni operaterji z odhodnim prometom (ki imajo bazo uporabnikov, ki porabijo več mobilnih storitev v tujini, kot jih porabijo uporabniki partnerskih operaterjev v njihovem omrežju) in operaterji virtualnih omrežij podpirajo znatno znižanje veleprodajnih kapic.